title: A Bizottság 1149/2013/EU végrehajtási rendelete ( 2013. november 14. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Rillettes de Tours (OFJ)]

text:
               15.11.2013

               HU

               Az Európai Unió Hivatalos Lapja

               L 305/7

         A BIZOTTSÁG 1149/2013/EU VÉGREHAJTÁSI RENDELETE
   (2013. november 14.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Rillettes de Tours (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet hatályon kívül helyezte és felváltotta a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletet (2).

               (2)

               Az 510/2006/EK rendelet 6. cikke (2) bekezdésének első albekezdésével összhangban a Bizottság közzétette az Európai Unió Hivatalos Lapjában Franciaország kérelmét (3) a „Rillettes de Tours” elnevezés bejegyzésére.

               (3)

               Az 510/2006/EK rendelet 7. cikke szerinti, ugyanezen rendelet 7. cikke (3) bekezdésének a) pontjára alapozott kifogási nyilatkozat érkezett a Bizottsághoz Hollandia részéről.

               (4)

               A Bizottság az 1151/2012/EK rendelet 51. cikke (3) bekezdése alapján 2013. február 12-én levélben értesítette a francia hatóságokat a beérkezett kifogásról. Ezzel a nappal vette kezdetét a szükséges konzultációkra rendelkezésre álló három hónapos időszak.

               (5)

               Tekintettel arra, hogy a kijelölt időszakon belül megállapodás született a felek között, a „Rillettes de Tours” elnevezést be kell jegyezni.

               (6)

               Az 1151/2012/EU rendelet 50. cikke (2) bekezdése a) pontjának értelmében közzétett információkat csak csekély mértékben módosították. A francia hatóságok figyelembe vették Hollandia észrevételeit az egységes dokumentum 3.3. pontjának a feldolgozott sertések származására vonatkozó kritériumaival kapcsolatban, és a termékleírásból, valamint az egységes dokumentumból is törölték a sertések genetikai származására vonatkozó bekezdéseket. Ezért közzé kell tenni az egységes dokumentum módosított változatát,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Az egységes dokumentumnak a termékleírás főbb elemeit tartalmazó, egységes szerkezetbe foglalt szövege e rendelet II. mellékletében szerepel.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 14-én.

            a Bizottság részéről

            az elnök

         José Manuel BARROSO

      (1)  HL L 343., 2012.12.14., 1. o.

      (2)  HL L 93., 2006.3.31., 12. o.

      (3)  HL C 183., 2012.6.23., 16. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.2. osztály:   Húsipari termékek (főzve, sózva, füstölve stb.)

      FRANCIAORSZÁG
      Rillettes de Tours (OFJ)

      II. MELLÉKLET

         Konszolidált egységes dokumentum

      A Tanács 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (1)

         „RILLETTES DE TOURS”

      EK-sz.: FR-PGI-0005-00845-2011.1.18.

         OFJ (X) OEM ( )

      1.   Elnevezés

      „Rillettes de Tours”
      2.   Tagállam vagy harmadik ország

      Franciaország
      3.   A mezőgazdasági termék vagy élelmiszer leírása

      3.1.   A termék típusa

                  1.2. osztály:

                  Húsipari termékek (főzve, sózva, füstölve stb.)

            3.2.   Az 1. pontban szereplő elnevezéssel jelölt termék leírása

      A „Rillettes de Tours” főtt, kenhető húskészítmény cserépedényben, pástétomos agyagedényben, fertőtlenített befőttes üvegben való kiszerelésben, vagy kenyérre kenve tálalva. Cserép- vagy agyagedényes kiszerelés esetén az eltarthatóság javítása érdekében a terméket sertészsírréteg boríthatja.
      A „Rillettes de Tours” úgy készül, hogy a (legalább 6x6 cm-es) darabokra vágott sertés- vagy kocahúst fazékban disznózsírban hosszú ideig abálják. A hús fehérborral vagy borpárlattal ízesíthető. Készítés közben sózzák (nem nitrátsóval), ezen kívül borsot, E 150 színezéket vagy „Patrelle” aromát is lehet hozzáadni.
      A „Rillettes de Tours” színe egyenletes, az aranysárgától (pentone 142 U) az aranybarnáig (pentone 161 U) terjedő tartományban.
      A húspástétom szálas állagú, a hús (2 cm-nél nagyobb) vastag rostjai és a húsdarabok jól látszanak.
      A zsírtalanított termék nedvességtartalma legfeljebb 68 % lehet, aminek következtében a pástétom száraz állagú.
      A „Rillettes de Tours” pástétom ízében a pirított hús íze is jelen van.
      A végtermék megfelel a lipidtartalomra (≤ 42 %, a zsírtalanított termék 68 %-os nedvességtartalma mellett), az összes oldható cukortartalomra (≤ 0,5 %, a zsírtalanított termék 68 %-os nedvességtartalma mellett) és a kollagén/fehérje arányra (≤ 19 %) vonatkozó fizikai-kémiai követelményeknek.
      3.3.   Nyersanyagok (kizárólag feldolgozott termékek esetében)

      A kocák számára az elválasztás és a levágás között legalább 15 napos pihenőidőt kell biztosítani. A minimális vágási életkor 172 nap, az állatok a vágóhídra történő szállításuk előtti 12 órában nem kaphatnak semmilyen táplálékot. A sertés hasított test meleg tömege legalább 85 kg. E követelmények a hús ízminőségét hivatottak javítani.
      A végtermék jobb minősége érdekében a sovány részeknek 25 %-ban comb- és filédarabokból (kizárólag karajból és középső részekből) kell állniuk. Az egyéb húsdarabok lehetnek lapocka, tarja (az első és ötödik borda között), dagadó (a csecsek kivételével).
      A higiénia és az ízminőség javítása érdekében friss húst kell szállítani alapanyagként. A készítéshez felhasznált hús legalább 75 %-ának friss húsnak kell lennie. Csak olyan fagyasztott hús használható, amelyet a pástétom készítője fagyasztott le és legfeljebb 1 hónapon át tárolt, – 18 °C-os hőmérsékleten. Fagyasztott hús e célból történő vásárlása tilos.
      Az ízesítéshez nem kötelező jelleggel használt bor kizárólag a chenin fajtájú borszőlőből készült fehérbor lehet. E szőlőfajta különlegessége, hogy száraz és lágy.
      A bor megőriz néhány gramm maradékcukrot, ennek következtében édeskés érzetet kelt és kontrasztot alkot a „Rillettes de Tours” sós ízével. A chenin szőlőfajta ásványi és mészköves jegyeket hordoz, amelyek harmonizálnak a „Rillettes de Tours” füstölt és sós ízével. A bor friss, savas íze és gyümölcsös aromája továbbá egyensúlyt képez a rillettes zsírjával és kibontakoztatja annak zamatát.
      Borpárlat használata nem kötelező.
      A bor és a borpárlat eredetére vonatkozóan nincsenek földrajzi kötöttségek.
      3.4.   Takarmány (kizárólag állati eredetű termékek esetében)

      —
      3.5.   Az előállítás azon műveletei, amelyeket a meghatározott földrajzi területen kell elvégezni

      A „Rillettes de Tours” készítésének alábbi műveleteit a 4. pontban meghatározott földrajzi területen kell végrehajtani: a hús előkészítése, pirítás, főzés, pihentetés, a főzés befejező része.
      3.6.   A szeletelésre, az aprításra, a csomagolásra stb. vonatkozó egyedi szabályok

      —
      3.7.   A címkézésre vonatkozó egyedi szabályok

      A „Rillettes de Tours” OFJ nevének szerepelnie kell a címkén.
      A címkézésnek a szabályozásban kötelezően előírtakon túl tartalmaznia kell az alábbiakat:

                  1.

                  a védjegyet;

                  2.

                  az európai uniós OFJ-szimbólumot;

                  3.

                  azon szervezet nevét és adatait, amelyhez panasszal lehet fordulni.

            4.   A földrajzi terület tömör meghatározása

      Az alábbi tényezők alapján határolható körül az a terület, ahol a „Rillettes de Tours” készítésének és első csomagolásának végbe kell mennie:

                  —

                  ezen a Tours városát övező területen terjedt el a „Rillettes de Tours” készítésének receptje. A földrajzi terület határain kívül a pástétom receptje már nem azonos az itteni recepttel. Továbbá a bercé-i erdő természetes határt képez Sarthe és Indre-et-Loire megyék között,

                  —

                  az így körülhatárolt földrajzi terület többé-kevésbé megegyezik az egykori Touraine tartománnyal.

            E terület magában foglalja Indre et Loire megyét (37), valamint a vele szomszédos megyék szomszédos kantonjait, Sarthe megye (72) kantonjainak kivételével.
      5.   Kapcsolat a földrajzi területtel

      A földrajzi területtel való kapcsolat a „Rillettes de Tours” egyedi tulajdonságain alapul, amelyek annak köszönhetők, hogy a készítés különböző mozzanatai a hagyományból eredő, a Touraine területén rendelkezésre álló szakértelemmel történnek. Ez a szakértelem és a termék egyedi tulajdonságai olyan hírnevet biztosítanak számára, amely a fogyasztók tudatában szorosan összekapcsolódik a földrajzi területtel.
      5.1.   A földrajzi terület sajátosságai

         Éghajlati tényezők

      Touraine vidékét enyhe, de viszonylag nedves éghajlat jellemzi, ami megakadályozta a szárított húsáruk készítésének természetes kialakulását, ahogyan az Dél-Franciaországban történt. Emiatt az éghajlat miatt tartósítják főzéssel a húspástétomot. A szőlőnek viszont kedvező ez az éghajlat, következésképpen jelentős a bortermelés, ami szintén hatással volt a „Rillettes de Tours” fűszerezésére.

         Emberi tényezők

      A touraine-i parasztok a középkorban kezdtek rillettes-et készíteni. Egészen a 18. század végéig csak Tours közvetlen környékének vidéki területein, valamint Maine tartomány néhány gazdaságában készítették ezt a fajta húspástétomot.
      A 19. század elején a helyi hentesek átvették e vidéki receptet, majd szakértelmüknek megfelelően átalakították és nemzedékről nemzedékre továbbadták azt. A Touraine vidékén készített húspástétom ekkor kapta a „Rillettes de Tours” elnevezést.
      Az egyik legfontosabb fejlődési szakasz az volt, hogy már nem a maradékhúst használták fel, hanem valódi húsdarabokból készítették a pástétomot. Az új tartósítási módszerek kialakulása és a nyílt tűzön való főzés – aminek következtében a termék viszonylag száraz állagú lesz – lehetővé teszi a zsíros részek csökkentését és a színhús arányának növelését, ezáltal pedig jobb minőségű termék készítését. Ezt a Tours városában és Touraine területén rendelkezésre álló szakértelmet fejlesztették azután tovább a kézműves mesterek. A szakkönyvekben csak 1865-től szerepel ez a készítési mód.

         Gazdasági tényezők

      Touraine területe kevéssé iparosodott. Ezért a húságazat itt kevésbé fejlődött, és általában véve jellemzően kisipari keretek között maradt, csakúgy, mint a „Rillettes de Tours” kereskedelme, aminek köszönhetően a termék meg tudta őrizni kézműves jellegét.
      A „Rillettes de Tours” ma is megtalálható a hentesmesterek üzleteiben, ők pedig a receptet továbbadják tanoncaiknak.
      5.2.   A termék sajátosságai

      A „Rillettes de Tours”-t széles, fedetlen fazékban készítik. Főzési ideje hosszú, és hagyományosan három szakaszból áll: a főzés elején a húst pirítják (15 perc és egy óra között időn át, 95 °C és 115 °C közötti hőmérsékleten), amit a lassú főzés szakasza követ (5 és fél óra és 12 óra közötti időn át, 65 °C és 95 °C közötti hőmérsékleten), végül pedig rövid ideig (10 és 20 perc közötti időn át) tartó erőteljes hevítés következik (95 °C és 115 °C közötti hőmérsékleten).
      A „Rillettes de Tours” készítésének jellegzetességei: a sovány húsdarabok megpirítása a főzés kezdetekor, és a hosszú időn át, lefedés nélkül történő főzés nemcsak a termék dehidratációját idézik elő, hanem olyan íz- és illatanyagok megjelenését is, amelyek főként a Maillard-reakció következtében alakulnak ki, és a pirított hús ízére jellemzők.
      A húsdarabok saját zsírban, hosszú időn át történő főzése következtében konfitált termék alakul ki. A darabok kizárólag a főzés hatására válnak szét, keverés vagy ütögetés nélkül. Így a termékben megmaradnak a hús hosszú rostjai.
      Végezetül, a „Rillettes de Tours” eredetileg a tartósítást szolgáló száraz állagát az adja, hogy a főzés fedő nélkül történik egy széles, nagy párolgási felületet adó fazékban. A befejező erőteljes hevítés szintén arra szolgál, hogy elősegítse a főzési folyamat végén jelentkező párolgást.
      5.3.   A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti ok-okozati kapcsolat

      A földrajzi területtel való kapcsolat alapja egyrészt a hagyományban gyökerező és Touraine területén fellelhető szakértelem, amelynek a „Rillettes de Tours” egyedi tulajdonságai köszönhetők, másrészt az a hírnév, amely a fogyasztók tudatában szorosan összekapcsolódik a földrajzi területtel.

         Szakértelem

      A „Rillettes de Tours” eltarthatóságát e nedves éghajlatú területen eredetileg elősegítő alacsony nedvességtartalom tette a későbbiekben lehetővé, hogy a pástétomot Touraine határain túl is értékesítsék; ez a magyarázata annak, hogy a termék a szomszédos tartományokban készített hasonló pástétomoknál szárazabb állagáról is ismert.
      Ez a száraz állag az idők során azért is maradhatott meg, mert a túlnyomó részt kisipari termelők nem törekedtek mennyiségi gyártásra. Az előállítási hozam 80 %-nál alacsonyabb, ami egyértelműen kevesebb, mint más húspástétomok esetében.
      A „Rillettes de Tours” alacsony nedvességtartalma lehetővé teszi a tartósítószer használata nélküli készítést, bár e szerek használata a vonatkozó előírások szerint megengedett.
      A fentebb említett túlnyomórészt kisipari jellegű készítés miatt, és mivel e tudást leginkább a tanoncidő keretében adják tovább, a Touraine területén előállított rillettes-ek készítőinek szakértelme területileg erősen helyhez kötött. A kézműves szakoktatás ugyanis lényegében csak ezen egyetlen megye területén, vagy annak közelében folyik.
      A földrajzi területtel való szoros kapcsolatot bizonyítja az is, hogy a „Rillettes de Tours” versenyek díjazottainak 90 %-a e területről kerül ki.

         A termék hírneve

      A „Rillettes de Tours” különleges tulajdonságainak köszönhetően mélyen meggyökerezett hírnévre tett szert. A hentesmesterek által készített egykori húspástétomokat magasztalta a Tours-ból származó Balzac „A völgy lilioma” című regényében.
      A „Rillettes de Tours” a 20. század eleje óta az egész országban kedvelt. Curnonsky 1933-ban íródott Les trésors gastronomiques de la France (Franciaország gasztronómiai kincsei) című művében megjegyzi: „a touraine-i húskészítmény egyetemesen és méltán híres: a »Rillettes de Tours« bejárta a világot.”
      Touraine-ban évente megrendezik a „Rillettes de Tours” készítők versenyét. Az itt elnyert díjak nagy tekintélynek örvendenek, mivel a versenyen évente körülbelül harminc mester méri össze a tudását. 2011-ben a „Concours Général Agricole de Paris” (párizsi általános mezőgazdasági verseny) elismerte a termék hírnevét azáltal, hogy külön szekciót nyitott a „Rillettes de Tours” számára.

         Hivatkozás a termékleírás közzétételére

      (510/2006/EK rendelet 5. cikk (7) bekezdés)
      https://www.inao.gouv.fr/fichier/CDCIGPRillettesdeToursV2.pdf

         (1)  HL L 93, 2006.3.31., 12. o. A rendeletet felváltotta a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendelet. (HL L 343, 2012.12.14., 1. o.)


title: A Bizottság (EU) 2015/264 végrehajtási rendelete ( 2015. február 18. ) a neoheszperidin-dihidro-kalkon juhok, halak, kutyák, borjak és bizonyos sertésfajták takarmány-adalékanyagaként történő engedélyezéséről  EGT-vonatkozású szöveg

text:
               19.2.2015

               HU

               Az Európai Unió Hivatalos Lapja

               L 45/10

         A BIZOTTSÁG (EU) 2015/264 VÉGREHAJTÁSI RENDELETE
   (2015. február 18.)
   a neoheszperidin-dihidro-kalkon juhok, halak, kutyák, borjak és bizonyos sertésfajták takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról. A 10. cikk előírja a 70/524/EGK tanácsi irányelv (2) szerinti takarmány-adalékanyagok újraértékelését.

               (2)

               A neoheszperidin-dihidro-kalkon takarmány-adalékanyagként való felhasználását – a 70/524/EGK irányelvnek megfelelően – időbeli megkötés nélkül engedélyezték a malacok, kutyák, borjak és juhfélék tekintetében. Az említett anyagot ezt követően – az 1831/2003/EK rendelet 10. cikke (1) bekezdésének megfelelően – mint meglévő terméket felvették a takarmány-adalékanyagok 1831/2003/EK rendelet 17. cikkével létrehozott nyilvántartásába. Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmet nyújtottak be a neoheszperidin-dihidro-kalkon szopós- és elválasztott malacok, hízósertések, tenyész- és hízóborjak, juhok, valamint kutyák takarmány-adalékanyagaként történő újraértékelésére vonatkozóan. Ezenkívül az említett rendelet 7. cikkének megfelelően kérelmet nyújtottak be arra vonatkozóan, hogy a neoheszperidin-dihidro-kalkon a szóban forgó állatfajok és- csoportok esetében ivóvízen keresztül is felhasználható legyen, továbbá kérelmezték a halak esetében történő új felhasználását. A kérelmező a szóban forgó adalékanyagnak az „érzékszervi tulajdonságokat javító adalékanyagok” kategóriába való besorolását kérte. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (3)

               Az Európai Élelmiszerbiztonsági Hatóság (a továbbiakban: a Hatóság) 2011. november 15-i véleményében (3) megállapította, hogy a neoheszperidin-dihidro-kalkon a halak kivételével valamennyi érintett faj takarmányára vonatkozó javasolt felhasználási feltételek mellett nincs káros hatással sem az állati és emberi egészségre, sem pedig a környezetre. A Hatóság 2014. április 9-i véleményében (4) megállapította továbbá, hogy a neoheszperidin-dihidro-kalkon halak takarmány-adalékanyagaként történő felhasználása nincs káros hatással sem az állati és emberi egészségre, sem a környezetre. A Hatóság azt a következtetést vonta le, hogy a hatékonyság további bizonyítására nincs szükség, mivel ez az adalékanyag a takarmányokban ugyanazt a szerepet tölti be, mint az élelmiszerekben. A Hatóság szerint nem szükséges elrendelni a forgalomba hozatalt követő egyedi nyomonkövetési előírásokat. A hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban lévő takarmány-adalékanyagokra alkalmazott analitikai módszerről szóló jelentést.

               (4)

               Az értékelés azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó anyag használatát az e rendelet mellékletében meghatározottak szerint engedélyezni kell.

               (5)

               Mivel semmilyen biztonsági ok nem indokolja az engedélyezési feltételek módosításának azonnali alkalmazását, átmeneti időszakot kell biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.

               (6)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   A mellékletben meghatározott, az „érzékszervi tulajdonságokat javító adalékanyagok” adalékanyag-kategóriába és az „aromaanyagok” funkcionális csoportba tartozó anyag takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   A mellékletben szereplő anyag és az azt tartalmazó előkeverékek, amelyeket 2015. szeptember 11. előtt állítottak elő és címkéztek fel a 2015. március 11. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók, amennyiben e készletek célfajai sertések, borjak, juhok és kutyák.
   Azon összetett takarmányok és a szóban forgó anyagot tartalmazó takarmány-alapanyagok, amelyeket 2015. szeptember 11. előtt állítottak elő és címkéztek fel a 2015. március 11. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók, amennyiben e készleteket célfajai sertések, borjak és juhok.
   Azon takarmánykeverékek és a szóban forgó anyagot tartalmazó takarmány-alapanyagok, amelyeket 2017. március 11. előtt állítottak elő és címkéztek fel a 2015. március 11. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók, amennyiben e készletek célfaja a kutya.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. február 18-án.

            a Bizottság részéről

            az elnök

         Jean-Claude JUNCKER

      (1)  HL L 268., 2003.10.18., 29. o.

      (2)  A Tanács 1970. november 23-i 70/524/EGK irányelve a takarmány-adalékanyagokról (HL L 270., 1970.12.14., 1. o.).

      (3)  EFSA Journal 2011;9(12):2444.

      (4)  EFSA Journal 2014;12(5):3669.

      MELLÉKLET

                  Az adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Maximális életkor

                  Legkisebb tartalom

                  Legnagyobb tartalom

                  További rendelkezések

                  Az engedély lejárta

                  mg hatóanyag/kg 12 %-os nedvességtartalmú teljes értékű takarmányban

                     Kategória: érzékszervi tulajdonságokat javító adalékanyagok. Funkcionális csoport: Aromaanyagok

                  2b959

                  —

                  Neoheszperidin-dihidro-kalkon

                     Az adalékanyag összetétele

                  Neoheszperidin-dihidro-kalkon
                  ≤ 5 000 mg/kg etanol

                     A hatóanyag jellemzése

                  Neoheszperidin-dihidro-kalkon
                  C28H36O15

                  CAS-szám: 20702-77-6
                  Neoheszperidin-dihidro-kalkon, szilárd forma, előállítás kémiai szintézissel
                  Tisztasági kritériumok: Legalább 96 % (szárított anyagra).

                     Analitikai módszerek
                      (1):
                  A takarmány-adalékanyagban előforduló neoheszperidin-dihidro-kalkon meghatározására: vékonyréteg-kromatográfia, Európai Gyógyszerkönyv 6.0, 01/2008:1547 sz. módszer.
                  Az előkeverékekben és takarmányokban előforduló neoheszperidin-dihidro-kalkon meghatározására: diódasoros detektálású nagy teljesítményű folyadék-kromatográfia.

                  Malacok és hízósertések

                  —

                  —

                  35

                              1.

                              Az adalékanyagok és az előkeverék használati utasításában fel kell tüntetni az előírt tárolási körülményeket.

                              2.

                              Biztonsági előírás: használatkor védőmaszk, védőszemüveg és védőkesztyű viselése kötelező.

                  2025. március 11.

                  Borjak

                  —

                  —

                  35

                  Juhok

                  —

                  —

                  35

                  Halak

                  —

                  —

                  35

                  Kutyák

                  —

                  —

                  35

         (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2016/1188 végrehajtási rendelete (2016. július 20.) a cukorágazatra vonatkozóan a 891/2009/EK rendelettel megnyitott vámkontingensek szerinti behozataliengedély-kérelmek benyújtásának felfüggesztése

text:
               21.7.2016

               HU

               Az Európai Unió Hivatalos Lapja

               L 196/48

         A BIZOTTSÁG (EU) 2016/1188 VÉGREHAJTÁSI RENDELETE
   (2016. július 20.)
   a cukorágazatra vonatkozóan a 891/2009/EK rendelettel megnyitott vámkontingensek szerinti behozataliengedély-kérelmek benyújtásának felfüggesztése
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 188. cikke (1) és (3) bekezdésére,
   mivel:

               (1)

               A 891/2009/EK bizottsági rendelet (2) a cukorágazati termékek behozatalát illetően éves vámkontingenseket nyitott meg.

               (2)

               A 2016. július 1-jétől31-ig terjedő alidőszakra vonatkozóan 2016. július 1. és 7. között benyújtott behozataliengedély-kérelmek a 09.4325 tételszámú vámkontingens esetében a rendelkezésre álló mennyiséget meghaladó mennyiségre vonatkoznak. A szóban forgó tételszámra vonatkozó új kérelmek benyújtását a vámkontingens-időszak végéig fel kell függeszteni.

               (3)

               Az intézkedés hatékonyságának biztosítása érdekében indokolt előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   A mellékletben felsorolt tételszám[ok]ra vonatkozó új kérelmek benyújtása a 2015/2016. vámkontingens-időszak végéig felfüggesztésre kerül.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. július 20-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  A Bizottság 2009. szeptember 25-i 891/2009/EK rendelete a cukorágazatra vonatkozó egyes közösségi vámkontingensek megnyitásáról és kezeléséről (HL L 254., 2009.9.26., 82. o.).

      MELLÉKLET

         „CXL engedményes cukor”

      2015/2016. vámkontingens-időszak
      2016. július 1. és 7. között benyújtott kérelmek

                  Tételszám

                  Ország

                  Új kérelmek

                  09.4317

                  Ausztrália

                  Felfüggesztve

                  09.4318

                  Brazília

                  —

                  09.4319

                  Kuba

                  Felfüggesztve

                  09.4320

                  Bármely harmadik ország

                  —

                  09.4321

                  India

                  Felfüggesztve

         „Balkáni cukor”

      2015/2016. vámkontingens-időszak
      2016. július 1. és 7. között benyújtott kérelmek

                  Tételszám

                  Ország

                  Új kérelmek

                  09.4324

                  Albánia

                  —

                  09.4325

                  Bosznia-Hercegovina

                  Felfüggesztve

                  09.4326

                  Szerbia

                  —

                  09.4327

                  Macedónia Volt Jugoszláv Köztársaság

                  —

         Átmeneti intézkedések, „kivételes és ipari behozatalból származó cukor”

      2015/2016. vámkontingens-időszak
      2016. július 1. és 7. között benyújtott kérelmek

                  Tételszám

                  Típus

                  Új kérelmek

                  09.4380

                  Kivételes behozatal

                  —

                  09.4390

                  Ipari cukor

                  —


title: A Bizottság 1001/2011/EU végrehajtási rendelete ( 2011. október 10. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               11.10.2011

               HU

               Az Európai Unió Hivatalos Lapja

               L 265/15

         A BIZOTTSÁG 1001/2011/EU VÉGREHAJTÁSI RENDELETE
   (2011. október 10.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:
   Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket,
   ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet 2011. október 11-én lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. október 10-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  58,3

                  EC

                  36,3

                  MA

                  56,6

                  MK

                  58,0

                  ZZ

                  52,3

                  0707 00 05

                  AL

                  65,0

                  EG

                  98,1

                  MK

                  64,2

                  TR

                  126,8

                  ZZ

                  88,5

                  0709 90 70

                  TR

                  118,8

                  ZZ

                  118,8

                  0805 50 10

                  AR

                  70,6

                  BR

                  41,3

                  CL

                  60,5

                  TR

                  62,3

                  UY

                  56,8

                  ZA

                  67,7

                  ZZ

                  59,9

                  0806 10 10

                  BR

                  245,7

                  CL

                  79,6

                  MK

                  85,4

                  PE

                  228,3

                  TR

                  111,5

                  US

                  275,5

                  ZA

                  65,0

                  ZZ

                  155,9

                  0808 10 80

                  CL

                  81,3

                  CN

                  86,4

                  NZ

                  116,4

                  US

                  114,5

                  ZA

                  77,6

                  ZZ

                  95,2

                  0808 20 50

                  CN

                  54,5

                  TR

                  107,9

                  ZA

                  60,3

                  ZZ

                  74,2

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 1081/2013/EU végrehajtási rendelete ( 2013. október 31. ) a gabonaágazatban 2013. november 1-jétől alkalmazandó behozatali vámok megállapításáról

text:
               1.11.2013

               HU

               Az Európai Unió Hivatalos Lapja

               L 292/15

         A BIZOTTSÁG 1081/2013/EU VÉGREHAJTÁSI RENDELETE
   (2013. október 31.)
   a gabonaágazatban 2013. november 1-jétől alkalmazandó behozatali vámok megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendelet alkalmazásának szabályairól (behozatali vámok a gabonaágazatban) szóló, 2010. július 20-i 642/2010/EU bizottsági rendeletre (2) és különösen annak 2. cikke (1) bekezdésére,
   mivel:

               (1)

               Az 1234/2007/EK rendelet 136. cikkének (1) bekezdése előírja, hogy a 1001 19 00, a 1001 11 00, az ex 1001 91 20 (közönséges búza, vetőmag), az ex 1001 99 00 (kiváló minőségű közönséges búza, a vetőmag kivételével), a 1002 10 00, a 1002 90 00, a 1005 10 90, a 1005 90 00, a 1007 10 90 és a 1007 90 00 KN-kód alá tartozó termékek behozatali vámja megegyezik az adott szállítmányra alkalmazandó CIF-importárnak az e termékekre behozataluk esetén érvényes, 55 %-kal megnövelt intervenciós árból történő kivonásával kapott összeggel. Az említett vám azonban nem haladhatja meg a közös vámtarifában meghatározott vámtételt.

               (2)

               Az 1234/2007/EK rendelet 136. cikkének (2) bekezdése előírja, hogy a hivatkozott cikk (1) bekezdésében említett behozatali vám kiszámítása céljából a szóban forgó termékekre szabályos időközönként meg kell állapítani a reprezentatív CIF-importárakat.

               (3)

               A 642/2010/EU rendelet 2. cikkének (2) bekezdése értelmében a 1001 19 00, a 1001 11 00, az ex 1001 91 20 (közönséges búza, vetőmag), az ex 1001 99 00 (kiváló minőségű közönséges búza, a vetőmag kivételével), a 1002 10 00, a 1002 90 00, a 1005 10 90, a 1005 90 00, a 1007 10 90 és a 1007 90 00 KN-kód alá tartozó termékekre vonatkozó behozatali vám kiszámításához a szóban forgó rendelet 5. cikkében előírt módszerrel meghatározott napi reprezentatív CIF-importárat kell alkalmazni.

               (4)

               Helyénvaló megállapítani a 2013. november 1-jétől kezdődő időszakra vonatkozó behozatali vámokat, amelyek alkalmazása új behozatali vámok megállapításáig tart.

               (5)

               Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt e rendeletet kihirdetése napján hatályba léptetni,

         ELFOGADTA EZT A RENDELETET:
   1. cikk
   A gabonaágazatban 2013. november 1-jétől alkalmazandó, az 1234/2007/EK rendelet 136. cikkének (1) bekezdésében említett behozatali vámokat e rendelet I. melléklete határozza meg, a II. mellékletben ismertetett adatok alapján.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. október 31-én.

            a Bizottság részéről, az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 187., 2010.7.21., 5. o.

      I. MELLÉKLET

         Az 1234/2007/EK rendelet 136. cikkének (1) bekezdésében említett termékekre 2013. november 1-jétől alkalmazandó behozatali vámok

                  KN-kód

                  Árumegnevezés

                  Behozatali vám (1)

                  (EUR/t)

                  1001 19 00
                  1001 11 00

                  DURUMBÚZA, kiváló minőségű

                  0,00

                  közepes minőségű

                  0,00

                  gyenge minőségű

                  0,00

                  ex 1001 91 20

                  KÖZÖNSEGES BÚZA, vetőmag

                  0,00

                  ex 1001 99 00

                  KÖZÖNSÉGES BÚZA, kiváló minőségű, a vetőmag kivételével

                  0,00

                  1002 10 00
                  1002 90 00

                  ROZS

                  0,00

                  1005 10 90

                  KUKORICA, vetőmag, a hibrid kivételével

                  0,00

                  1005 90 00

                  KUKORICA, a vetőmag kivételével (2)

                  0,00

                  1007 10 90
                  1007 90 00

                  CIROKMAG, a hibrid vetőmag kivételével

                  0,00

         (1)  Az importőr a 642/2010/EU rendelet 2. cikke (4) bekezdésének alkalmazásában a következő vámcsökkentésben részesülhet:

                  —

                  tonnánként 3 EUR, ha a kirakodási kikötő a Földközi-tengeren (a Gibraltári-szoroson túl) vagy a Fekete-tengeren található, az Unióba az Atlanti-óceánon vagy a Szuezi-csatornán keresztül érkező áruk esetében,

                  —

                  tonnánként 2 EUR, ha a kirakodási kikötő Dániában, Észtországban, Írországban, Lettországban, Litvániában, Lengyelországban, Finnországban, Svédországban, az Egyesült Királyságban vagy az Ibériai-félsziget atlanti-óceáni partján van, az Unióba az Atlanti-óceánon keresztül érkező áruk esetében.

         (2)  Az importőr tonnánként 24 EUR mértékű átalány-vámcsökkentésben részesülhet, amennyiben a 642/2010/EU rendelet 3. cikkében megállapított feltételek teljesülnek.

      II. MELLÉKLET

         Az I. mellékletben megállapított vámok kiszámításánál figyelembe vett adatok

      17.10.2013-30.10.2013

                  1.

                  A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                              (EUR/t)

                              Közönséges búza (1)

                              Kukorica

                              Durumbúza, kiváló minőségű

                              Durumbúza, közepes minőségű (2)

                              Durumbúza, gyenge minőségű (3)

                              Tőzsde

                              Minnéapolis

                              Chicago

                              —

                              —

                              —

                              Tőzsdei jegyzés

                              213,98

                              125,65

                              —

                              —

                              —

                              FOB-ár USA

                              —

                              —

                              218,68

                              208,68

                              188,68

                              Felár a Mexikói-öböl esetében

                              —

                              23,38

                              —

                              —

                              —

                              Felár a Nagy-tavak esetében

                              33,08

                              —

                              —

                              —

                              —

                  2.

                  A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                              Szállítási költség: Mexikói-öböl–Rotterdam:

                              18,11 EUR/t

                              Szállítási költség: Nagy-tavak–Rotterdam:

                              49,54 EUR/t

         (1)  Tonnánként 14 EUR felárral együtt (a 642/2010/EU rendelet 5. cikkének (3) bekezdése).

         (2)  Tonnánként 10 EUR engedmény (a 642/2010/EU rendelet 5. cikkének (3) bekezdése).

         (3)  Tonnánként 30 EUR engedmény (a 642/2010/EU rendelet 5. cikkének (3) bekezdése).


title: A Bizottság 452/2012/EU végrehajtási rendelete ( 2012. május 29. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               30.5.2012

               HU

               Az Európai Unió Hivatalos Lapja

               L 140/64

         A BIZOTTSÁG 452/2012/EU VÉGREHAJTÁSI RENDELETE
   (2012. május 29.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2), és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. május 29-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  66,7

                  TR

                  78,9

                  ZZ

                  72,8

                  0707 00 05

                  MK

                  54,8

                  TR

                  134,1

                  ZZ

                  94,5

                  0709 93 10

                  TR

                  105,4

                  ZZ

                  105,4

                  0805 10 20

                  EG

                  47,7

                  IL

                  75,8

                  MA

                  50,2

                  TR

                  52,1

                  ZA

                  69,4

                  ZZ

                  59,0

                  0805 50 10

                  TR

                  60,0

                  ZA

                  85,1

                  ZZ

                  72,6

                  0808 10 80

                  AR

                  91,7

                  BR

                  82,5

                  CA

                  161,4

                  CL

                  92,5

                  CN

                  120,1

                  MK

                  41,0

                  NZ

                  145,9

                  US

                  185,8

                  UY

                  68,1

                  ZA

                  98,9

                  ZZ

                  108,8

                  0809 29 00

                  US

                  750,1

                  ZZ

                  750,1

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.